
Par valstij dividendēs izmaksājamo veselības nozares valsts sabiedrību ar ierobežotu atbildību peļņas daļu par 2025. gadu
· 1. Saskaņā ar likuma "Par valsts budžetu 2026. gadam un budžeta ietvaru 2026., 2027. un 2028. gadam" 20. panta trešo daļu un Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.1.3. apakšpunktu noteikt, ka šādas kapitālsabiedrības maksā atšķirīgu dividendēs izmaksājamo peļņas daļu, nosakot dividendes 0 procentu apmērā no peļņas par 2025. pārskata gadu:
· 1.1. valsts sabiedrība ar ierobežotu atbildību "Daugavpils psihoneiroloģiskā slimnīca" –  peļņu 224 206 euro apmērā novirzot Eiropas Reģionālās attīstības fonda projekta Nr. 4.1.1.1/3/24/I/001 "Psihiskās veselības ārstniecības iestāžu infrastruktūras attīstība" īstenošanai;
· 1.2. valsts sabiedrība ar ierobežotu atbildību "Bērnu psihoneiroloģiskā slimnīca "Ainaži"" – peļņu 5 355 euro apmērā novirzot stacionāro pacientu ārstniecības vides uzlabošanai – meiteņu un zēnu nodaļu koplietošanas telpu kosmētiskajam remontam;
· 1.3. valsts sabiedrība ar ierobežotu atbildību "Slimnīca "Ģintermuiža"" – peļņu 35 110 euro apmērā novirzot Eiropas Reģionālās attīstības fonda projekta Nr. 4.1.1.1/3/24/I/001 "Psihiskās veselības ārstniecības iestāžu infrastruktūras attīstība" īstenošanai;
· 1.4. valsts sabiedrība ar ierobežotu atbildību "Strenču psihoneiroloģiskā slimnīca" – peļņu 87 172 euro apmērā novirzot Eiropas Reģionālās attīstības fonda projekta Nr. 4.1.1.1/3/24/I/001 "Psihiskās veselības ārstniecības iestāžu infrastruktūras attīstība" īstenošanai;
· 1.5. valsts sabiedrība ar ierobežotu atbildību "Piejūras slimnīca" – peļņu 100 028 euro apmērā novirzot Eiropas Reģionālās attīstības fonda projekta Nr. 4.1.1.1/3/24/I/001 "Psihiskās veselības ārstniecības iestāžu infrastruktūras attīstība" ietvaros veikto projektēšanas darbu kapitālsabiedrības finansējuma daļas segšanai un slimnīcas teritorijas centrālās daļas infrastruktūras labiekārtošanai;
· 1.6. sabiedrība ar ierobežotu atbildību "Nacionālais psihiskās veselības centrs" – peļņas daļu 199 686 euro apmērā novirzot iepriekšējo periodu uzkrāto zaudējumu segšanai un peļņas daļu 342 373 euro apmērā – kapitālsabiedrības attīstībai nepieciešamajiem kapitālieguldījumiem, tai skaitā grāmatvedības uzskaites un informācijas tehnoloģiju sistēmu integrācijai un pilnveidei;
· 1.7. valsts sabiedrība ar ierobežotu atbildību "Nacionālais rehabilitācijas centrs "Vaivari"" – peļņu 242 917 euro apmērā novirzot Eiropas Reģionālās attīstības fonda projekta īstenošanai un kiberdrošības risinājumu attīstībai.
· 2. Veselības ministrijai kā kapitālsabiedrību kapitāla daļu turētājai nodrošināt, ka šā rīkojuma 1. punktā minētā 2025. pārskata gadā gūtā peļņa tiek izlietota atbilstoši šā rīkojuma 1. punktā minētajiem mērķiem.
· 3. Šajā rīkojumā minēto finansējumu piešķir, ievērojot komercdarbības atbalsta regulējuma prasības vispārējas tautsaimnieciskas nozīmes pakalpojumu jomā.

